Baldo degli Ubaldi

**Petrus Baldus degli Ubaldi** (1327-1400) estis itala juristo, lernanto de Bartolo da Sassoferrato (1314-1357) kaj Federicus Petrucius el Sieno (aktiva inter 1311-1348), profesoro kaj komentisto pri juro en la Universitatoj de Bolonjo, **Peruĝo**, Pizo, Florenco, Padovo kaj Pavio. Li estis profesoro de Pierre Roger de Beaufort, kiu pli malfrue iĝis la papo Gregorio la 11-a. Dum tridektri jaroj li instruis en la **Universitato de Peruĝo** kaj verkis pri la tri libroj de la Decretales krom vaste trakti pri kanona juro de la Justiniana kodo.

## Vivo 
En Peruĝo li lernis civilan juron sub gvidado de Bartolo da Saksoferato kaj estis akceptita kiel lernanto pri civila juro estante nur 17-jara. Pli malfrue en Sieno li studis kanonan kuron kun Federicus Petrucius. Post promocio kiel doktoro pri juro li iris al Bolonjo kie li instruis tri jarojn. En Peruĝo li okupis la katedron pri juro dum tridektri jaroj. Sekve, li instruis juron en Pizo, Florenco, Padovo kaj Pavio, en epoko kiam la lernejoj pri juro el tiuj universitatoj disputis la primasecon kun la lernejo de Bolonjo.

La ekzistantaj verkoj de Baldo tradukas la grandan reputacion kiun li akiris inter siaj samtempuloj, speciale pro la aktiva parto kiun li plenumis en la publikaj aferoj, kaj ankaŭ pro la famo kiun li akiris pere de konsultoj, kiujn oni kunigis kaj publikigis en kvin volumoj (Frankfurt, 1589). Baldo estis majstro de Gregorio la 11-a, kies rekta sukcedanto, Urbano la 6-a, dungis lin al Romo por asisti lin per siaj konsultoj, en 1380, kontraŭ la antipapo Klemento la 7-a. La kardinalo Francesco Zabarella (1360-1417) kaj la juristo Paulus Castrensis (1360-1441) troviĝis ankaŭ inter lia lernantaro. Liaj komentoj pri la "Liber Feudorum" (Libro pri la feŭdoj") estas konsiderata unu el liaj plej bonaj verkoj, kiuj bedaŭrinde estis lasitaj komplete nefinitaj almenaŭ parte.

## Verkaro 
* Liber Feudorum, 1391
* Super usibus feudorum interpretatio, 1495
* Baldus super feudis. Opus aureum... Baldi de perusia super feudis : cum ..., 1522, Baldo degli Ubaldi, Barbazza
* Secvn. Pars Spe. Gvlielmi Dvranti. I. V. Docto. eximij Specu. Pars ..., Volume 2, 1539, Guillaume Durand,Johannes Andreae,Baldo degli Ubaldi
* Repertorium Baldi de Vbaldis Perusini. Baldi Perusini... Commentariorum in ..., 1541, Baldo degli Ubaldi, Thierry,Vadis
* Tractatus de syndicatu variorum authorum ..., 1560
* Baldi Vbaldi... Consiliorum siue Responsorum....: Volumen quartum, 1575
* [Baldi Ubaldi ... Commentaria in primam et secundam Infortiati partes], 1576
* Baldi Vbaldi... In vsus feudorun commentaria doctissima...: quibus ..., 1578, Baldo degli Ubaldi, Giovanni D'Anania
* Consiliorum siue Responsorum Baldi Vbaldi....: Volumen quintum, 1580
* Repertorium in omnia Consiliorum volumina Baldi Vbaldi..., 1580
* [In primum-undecimum Codicis libros commentaria], 1586
* Index locvpletissimvs rervm omnivm ac sententiarvm memorabilium, qvae in ..., 1586
* Consiliorum siue Responsorum D. Baldi Vbaldi ...: Volumen secundum ..., 1589
* Disputationes Baldi auctore Io. Drezelero I.V.D, 1594, Johannes Drezeler, Baldo degli Ubaldi
* Vbaldi... In quartum & quintum Cod. lib. commentaria: Alexandri Imolen ..., 1599
* Baldi Vbaldi... In sextum Codicis librum commentaria: Alex. Imolen. Andreae ..., 1599
* Liber Extra, Rajmondo el Penjaforto (1180-1275)
* Baldus de Ubaldis on the Liber Sextus and de Regulis Iuris, Universitato de Ĉikago, 1992

Ubaldi - Consiliorum, siue responsorum, 1575 - 435.tif|*Consiliorum, siue responsorum*, verko eldonita en 1575
Ubaldi, Baldo degli – In usus feudorum commentaria, 1580 – BEIC 11116862.tiff|*In usus feudorum commentaria*, verko eldonita en 1580

## Literaturo 
* 1911 Encyclopædia Britannica
* The Political Thought of Baldus de Ubaldis, Joseph Canning
* Bibliothèque Nationale de France
* Authority and Power, B. Tierney
* Theodora
* Encyclopedia of Political Theory, Mark Bevir

## Vidu ankaŭ 
* Paŭlo de Kastro (1441)
* Angelus degli Ubaldi (1328-1407)
* Petrus degli Ubaldi (1335-1400)
* Gregorio la 11-a
* Gian Galeazzo Visconti (1347-1402)
* Urbano la 6-a (1318-1389)
* Ĉino da Pistojo (1270-1336)
* Baldo degli Ubaldi (metroo de Romo)

## Referencoj 
Kategorio:Italaj juristoj
Kategorio:Universitato de Pizo
Kategorio:Universitato de Florenco
Kategorio:Universitato de Pavio
Kategorio:Universitato de Padovo
Kategorio:Universitato de Bolonjo